text: Bombetrussel i Aabenraa
  27 januar 2016 kl. 14.27
  En person har onsdag eftermiddag indtelefoneret en bombetrussel mod både politistationen og rådhuset i Aabenraa.
  Politiet oplyser, at Aabenraa Rådhus og politigården nu er blevet evakueret. Politiet afventer bombehunde, der skal undersøge rådhuset og politigården.
  Ifølge kommunikationsmedarbejder Lise Dissing ønsker politiet ikke at udtale sig yderligere lige nu.
  Borgmester Thomas Andresen var tilstede da politiet rykkede ud og evakuerede rådhuset.
  -Vi troede i første omgang, at der var en øvelse, men vi blev hurtigt klar over, at det var alvor, siger Thomas Andresen til TV SYD.
  På grund af bombetruslen er dagens byrådsmøde, der skulle begynde klokken 17.00, flyttet til Sydbanks lokaler. Samtidig er Skelbækvej og  Haderslevvej spærret mellem Kamma Larsen Leddets Vej og Snarreved
  Aabenraa Rådhus og politigården i Aabenraa evakueret efter bombetrussel https://t.co/3HwSV2ZKn2
  
  